Document ID: 32014D0062

KOMISIJOS ĮGYVENDINIMO SPRENDIMAS
2014 m. vasario 6 d.
kuriuo panaikinamas Sprendimas 2003/766/EB dėl skubių priemonių užkirsti kelią Diabrotica virgifera Le Conte išplitimui Bendrijoje
(pranešta dokumentu Nr. C(2014) 467)
(2014/62/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 16 straipsnio 3 dalies ketvirtą sakinį,
kadangi:
(1)
pagal šį sprendimą valstybių narių atliktų metinių apžvalgų rezultatai rodo, kad Komisijos sprendimu 2003/766/EB (2) nepavyko užkirsti kelio Diabrotica virgifera virgifera Le Conte išplitimui. Šių apžvalgų rezultatai taip pat rodo, kad organizmas Diabrotica virgifera virgifera Le Conte dabar jau paplitęs didelėje Sąjungos teritorijos dalyje. Be to, neįmanoma sustabdyti tolesnio šio organizmo plitimo, tačiau egzistuoja veiksmingų ir tvarių kontrolės priemonių, kuriomis įmanoma sumažinti jo poveikį kukurūzų derlingumui, ypač taikant sėjomainą;
(2)
todėl Sprendimas 2003/766/EB turėtų būti panaikintas;
(3)
šiame sprendime numatytos priemonės atitinka Augalų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2003/766/EB panaikinamas.
2 straipsnis
Šis sprendimas skirtas valstybėms narėms.
Priimta Briuselyje 2014 m. vasario 6 d.

Labels: 20
17
6